Τηγανητοί κεφτέδες με κρασί και πάπρικα, χωρίς κρεμμύδι
Τηγανητοί κεφτέδες με κρασί και πάπρικα, χωρίς κρεμμύδι με μοσχαρίσιο κιμά για όσους προτιμούν τις πιο ήπιες γεύσεις.
750 γρ. μοσχαρίσιος κιμάς , 4 κουτ. σούπας ελαιόλαδο , 50 ml κόκκινο ξηρό κρασί , 1 κουτ. γλυκού πάπρικα γλυκιά , 1 αυγό, 200 γρ. ψίχα από χωριάτικο ψωμί, μουσκεμένη σε λίγο γάλα και καλά στυμμένη, 2 κουτ. σούπας φρέσκος δυόσμος, ψιλοκομμένος , αλάτι, φρεσκοτριμμένο πιπέρι, αλεύρι, ελαιόλαδο
Για να φτιάξουμε τους τηγανητούς κεφτέδες με κρασί και πάπρικα, χωρίς κρεμμύδι, σε ένα μεγάλο μπολ βάζουμε όλα τα υλικά για τους κεφτέδες. Ζυμώνουμε καλά μέχρι να σχηματιστεί ένα αφράτο μείγμα. Σκεπάζουμε το μπολ με διάφανη μεμβράνη, εφαρμόζοντάς τη στην επιφάνεια του μείγματος, και βάζουμε το μπολ στο ψυγείο για 30 λεπτά.Με το μείγμα του κιμά φτιάχνουμε κεφτέδες βάρους περίπου 35 γρ. και τους αλευρώνουμε.Ζεσταίνουμε το ελαιόλαδο σε ένα μέτριο αντικολλητικό τηγάνι και τηγανίζουμε τους κεφτέδες.Τους στραγγίζουμε σε απορροφητικό χαρτί κουζίνας και τους αφήνουμε να κρυώσουν.Συνοδεύουμε τους τηγανητούς κεφτέδες με κρασί και πάπρικα, χωρίς κρεμμύδι με ντοματοσαλάτα με βραστές πατάτες ή άλλη σαλάτα της αρεσκείας μας, ακόμα και με μερικά ντοματίνια.
Κρασί,Μοσχαρίσιος κιμάς